Viðkomandi sérgrein skal standa á traustum fræðilegum grunni og eiga sér samsvörun á viðurkenndum alþjóðlegum vettvangi . Til frádráttar getur komið viðeigandi starfsreynsla í námi . Starfið skal fara fram á því sérsviði sem umsókn um sérfræðileyfi tekur til og á stofnunum eða starfsstofum sem landlæknir viðurkennir . Undirritaðri umsókn um sérfræðileyfi í sálfræði skal fylgja : Námsferill . Verkefni á sérsviði . Starfsvottorð . Staðfesting á að umsækjandi hafi fengið handleiðslu í 50 klst.á starfstíma . Útfyllta og undirritaða umsókn um starfsleyfi skal senda embætti landlæknis ásamt staðfestum ljósritum af nauðsynlegum gögnum . Með staðfestu ljósriti er átt við að samræmi milli frumrits og ljósrits sé staðfest . Gögn fást staðfest hjá viðkomandi skóla ( ef nám var stundað á Íslandi ) hjá embætti landlæknis eða hjá sýslumanni .